金水桥陈琳抱妆盒・混江龙
作者：无名氏
朝代：元

paragraphs: 尚兀白嫌他拘倦，向御园中别是一壶天。
争些儿寂寞了梨花院宇，冷落了杨柳亭轩。
想昨宵暮雨梨花娇不语，今日早春风杨柳乱飞绵。
则待要驾銮舆尽日不知还，拚的个满园林到处都游遍。
(做跪送弹弓科，云)这八角亭子上，正是东南方，好打金弹。
(唱)弹去似晓星乍落，弓开似秋月初圆。
(驾云)寡人拿这弹弓在手，那诸禽百鸟看见，只道要打他，都也惊怕哩。
(殿头官云)圣上，便好道蠢动含灵，皆有佛性。
(正末唱)。